| Muflón europeo |
| --- |
| *Macho* |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Artiodactyla |
| Familia: | Bovidae |
| Subfamilia: | Caprinae |
| Xénero: | *Ovis* |
| Especie: | ***O. musimon*** |

 |
| Nome binomial |
| *Ovis musimon*Pallas, 1762 |
|  |
| Sinonimia |
| *O. gmelini**O. orientalis**Ovis ammon musimon**Ovis gmelini musimon* |

O **muflón**, tamén chamado **carneiro bravo**, (*Ovis musimon* ou *Ovis aries musimon*) é un gran artiodáctilo da subfamilia *Caprinae* que se pode atopar en moitas partes de Europa. Curiosamente, extinguiuse hai milenios deste continente por mor da caza excesiva e as mudanzas climáticas, quedando relegado ás illas de Córsega, Sardeña e Chipre, tendo sido introducido con fins cinexéticos nesta última illa durante o Neolítico. En séculos posteriores volveu ao continente de man do home, onde se adaptou perfectamente e hoxe en día é unha especie en expansión, sobre todo nas zonas montañosas. En tempos recentes levouse tamén ás illas Canarias, Estados Unidos, Nova Zelandia, Hawai e numerosos coutos de caza en todo o mundo, ata en lugares tan afastados como Chile. Crese que este animal deu orixe á ovella doméstica (*Ovis aries*), logo de ser domesticado en Mesopotamia cara ao 9000 a. C.

Descrición
----------

O muflón é un animal bastante grande que pode pesar ata 50 quilos. Aseméllase a unha ovella estilizada de patas e pescozo proporcionalmente máis longos. A la é moito máis curta e de cor parda escura, volvéndose esbrancuxada no fociño, ollos, metade inferior das patas, glúteos e ventre. Os machos son máis grandes e robustos cás femias e están dotados de grandes cornos que se curvan a ambos os dous lados da testa; as femias, en cambio, non presentan cornos ou os teñen de moi escasa lonxitude. No inverno, os machos desenvolven nos costados unhas manchas brancas que non aparecen nos individuos do outro sexo.

Historia natural
----------------

Distribución europea
Trátase dun animal social que vive en pequenos grupos familiares no caso das femias e as súas crías (unha por parto), aos que se engade un macho na época de celo que é solitario o resto do ano. Para poder incorporarse a unha destas mandas, os machos deben medir antes as súas forzas con outros rivais, batendo os seus cornos violentamente. A bóveda cranial está reforzada para diminuír os efectos do impacto, pero isto non logra evitar un leve atordoamento dos contendentes tras un golpe especialmente potente.

A alimentación é puramente vexetariana, e adoita realizarse pola noite, cando o muflón é máis activo. Os seus inimigos máis perigosos son os lobos e en menor medida os osos, mentres que os linces e aguias adoitan depredar sobre os individuos máis novos.

Notas
-----

1. ↑  Definicións no *Dicionario da Real Academia Galega* e no Portal das Palabras para *muflón*.
2. ↑  Díaz, Juan Ignacio e Cartelle, Y: *Guía dos mamíferos de Galicia*. Baía Edicións, A Coruña (2007), ISBN 978-84-96893-20-7
3. ↑  "Wilson, D. E. & Reeder, D. M. (editors). 2005. *Mammal Species of the World. A Taxonomic and Geographic Reference* (3rd ed).". Arquivado dende o orixinal o 12 de febreiro de 2009. Consultado o 15 de xullo de 2009.

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Carneiro bravo*** |

|  |  |
| --- | --- |
| Control de autoridades | 
* Wd: Q993274
* GND: 4170701-1
* MAG: 2777429981

 |

|  |  |
| --- | --- |
| Identificadores taxonómicos | 
* EUNIS: 17276
* GBIF: 9268909
* ISC: 71353
* NCBI: 9938
* TAXREF: 199194
* uBio: 5437307

 |